CELEX: 42008X0222(02)
Language: mt
Date: 2008-02-22 00:00:00
Title: Ir-Regolament Nru 101 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni tal-karozzi tal-passiġġieri li jaħdmu b’magna ta’ kombustjoni interna biss, jew li jaħdmu b’power train elettrika ibrida, rigward il-kejl ta’ l-emissjoni tad-dijossidu tal-karbonju u l-konsum tal-fjuwil u/jew il-kejl tal-konsum ta’ l-enerġija elettrika u l-medda elettrika, u tal-vetturi tal-kategoriji M 1 u N 1 li jaħdmu b’power train elettrika biss rigward il-kejl tal-konsum ta’ l-enerġija elettrika u l-medda elettrika

22.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 48/78
            
          
   It-testi oriġinali UN/ECE biss għandhom effett legali skond id-dritt pubbliku internazzjonali. L-istat u d-data ta’ dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument ta’ l-istat tal-UN/ECE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html
   Ir-Regolament Nru 101 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni tal-karozzi tal-passiġġieri li jaħdmu b’magna ta’ kombustjoni interna biss, jew li jaħdmu b’power train elettrika ibrida, rigward il-kejl ta’ l-emissjoni tad-dijossidu tal-karbonju u l-konsum tal-fjuwil u/jew il-kejl tal-konsum ta’ l-enerġija elettrika u l-medda elettrika, u tal-vetturi tal-kategoriji M1 u N1 li jaħdmu b’power train elettrika biss rigward il-kejl tal-konsum ta’ l-enerġija elettrika u l-medda elettrika
   Is-Suppliment 7 għall-verżjoni oriġinali tar-Regolament – Id-data tad-dħul fis-seħħ: It-18 ta' Ġunju 2007
   Emenda tar-Regolament 101 ippubblikata fil-ĠU L 158, tad-19.6.2007
   
   
      Il-Paragrafu 1, emendat biex jaqra (in-nota f'qiegħ il-paġna (1) mhix emendata):
   
      “1.   L-AMBITU
      Dan ir-Regolament japplika għal vetturi tal-kategoriji M1 u N1 (1) b'riferenza għal:
      
                  (a)
               
               
                  kejl ta' l-emissjoni tad-dijossidu tal-karbonju (CO2) u l-konsum tal-fjuwil u/jew għall-kejl tal-konsum ta’ l-enerġija elettrika u l-medda elettrika tal-vetturi li jaħdmu b’magna ta' kombustjoni interna biss jew b'power train ibrida elettrika biss,
               
            
                  (b)
               
               
                  u għall-kejl tal-konsum ta' enerġija elettrika u ta' medda elettrika għall-vetturi li jaħdmu b'power train elettrika biss.
               
            Ma tapplikax għall-kategorija ta' vettura N1 jekk dawn it-tnejn huma l-każ:
      
                  (a)
               
               
                  it-tip ta' magna mwaħħla ma' dik it-tip ta' vettura tkun irċeviet approvazzjoni tat-tip skond ir-Regolament 49, u
               
            
                  (b)
               
               
                  il-produzzjoni totali annwali ta' vetturi N1 tal-fabbrikant madwar id-dinja tkun inqas minn 2 000 unità.”
               
            
   
      Jiddaħħlu l-paragrafi ġodda 2.7 u 2.8., biex jaqraw:
   
               “2.7.
            
            
               ‘Trakk’t fisser vettura bil-mutur tal-kategorija N1 li tkun iddisinjata u mibnija esklussivament jew prinċiparjament sabiex iġġorr il-merkanzija.
            
         
               2.8.
            
            
               ‘Vann’t fisser trakk li jkollu l-kabina integrata fil-bodi.”
            
         
      Il-Paragrafi 2.7. sa 2.16. (preċedenti), innumerati mill-ġdid bħala l-paragrafi 2.9 sa 2.18
   Il-Paragrafu 3.3., jiġi emendat biex jaqra:
   
      
                  “3.3.
               
               
                  Vettura, rappreżentattiva tat-tip ta’ vettura li għandu jiġi approvat, għandha titressaq quddiem is-servizzi tekniċi responsabbli mit-twettiq tat-testijiet ta’ approvazzjoni. Għall-vetturi M1 u N1, bit-tip approvat fejn jidħlu l-emissjonijiet tagħhom skond ir-Regolament Nru 83, waqt it-test is-servizz tekniku se jikkontrolla li l-vettura, jekk taħdem b’magna ta’ kombustjoni interna biss jew b’power train elettrika ibrida, tikkonforma mal-valuri ta’ limitu applikabbli għal dak it-tip, kif ġie deskritt fir-Regolament Nru 83.”
               
            
   Il-Paragrafu 5.2.1., jiġi emendat biex jaqra:
   
      
                  “5.2.1.
               
               
                  L-emissjonijiet tas-CO2 u l-konsum tal-fjuwil għandhom jitkejlu skond il-proċedura tat-test li ġiet deskritta fl-Anness 6. Vetturi li ma jilħqux il-valuri ta' aċċelerazzjoni u veloċità massima mistennija fiċ-ċiklu tat-test għandhom jitħaddmu bil-pedala ta' l-aċċeleratur magħfusa kollha sakemm jerġgħu jilħqu l-kurva operattiva meħtieġa. Devjazzjonijiet miċ-ċiklu tat-test għandhom jiġu mniżżla fir-rapport tat-test.”
               
            
   Il-Paragrafi 7.1 sa 7.1.3, emendati biex jaqraw (tiddaħħal referenza għan-nota ġdida f'qiegħ il-paġna Nru (4)):
   
      “7.1.   Il-vetturi li jaħdmu b’magna ta’ kombustjoni interna biss, ħlief il-vetturi mgħammra b’sistema ta’ kontroll ta’ l-emissjonijiet li tirriġenera perjodikament
      L-approvazzjoni tat-tip tista' tiġi estiża għal vetturi ta' l-istess tip jew ta' tip differenti li jiddifferixxu fil-karatteristiċi ta' l-Anness 4 li ġejjin jekk l-emissjonijiet ta' CO2 imkejla mis-servizz tekniku ma jeċċedux il-valur ta' approvazzjoni tat-tip b'aktar minn 4 fil-mija għal vetturi tal-kategorija M1 u 6 % għal vetturi tal-kategorija N1:
      
                  7.1.1.
               
               
                  Il-massa referenzjali.
               
            
                  7.1.2.
               
               
                  Il-massa massima awtorizzata.
               
            
                  7.1.3.
               
               
                  It-tip ta’ qafas:
                  
                              (a)
                           
                           
                              għal M1: vettura saloon, hatchback, station wagon, coupé, convertible, ta' diversi użi (4)
                           
                        
                              (b)
                           
                           
                              għal N1: trakk, vann.”
                           
                        
            
   
      Tiġi inserita nota ġdida f'qiegħ il-paġna Nru (4), sabiex taqra:
   
      
                  “(4)
               
               
                  Kif iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (TRANS/WP.29/78/Rev.1/Amend.2).”
               
            
   Il-Paragrafu 7.2., jiġi emendat biex jaqra:
   
      “7.2.   Il-vetturi li jaħdmu b’magna ta’ kombustjoni interna biss u mgħammra b’sistema ta’ kontroll ta’ l-emissjonijiet li tirriġenera perjodikament
      L-approvazzjoni tat-tip tista’ tiġi estiża għal vetturi mill-istess tip jew minn tip differenti, li jvarjaw rigward il-karatteristiċi ta’ l-Anness 4, mogħtija fil-paragrafi 7.1.1. sa 7.1.5. aktar ’il fuq, imma li ma jeċċedux il-karatteristiċi tal-familja ta’ l-Anness 10, jekk l-emissjonijiet tas-CO2 imkejla mis-servizz tekniku ma jeċċedux b’aktar minn 4 fil-mija għall-vetturi tal-kategorija M1 u 6 fil-mija għall-vetturi tal-kategorija N1, u fejn ikun applikabbli l-istess fattur Ki.
      L-approvazzjoni tat-tip tista’ tiġi estiża anki għal vetturi mill-istess tip, imma b’fattur Ki differenti, jekk il-valur korrett tas-CO2 imkejjel mis-servizz tekniku ma jeċċedix b’aktar minn 4 fil-mija għall-vetturi tal-kategorija M1 u 6 fil-mija għall-vetturi tal-kategorija N1.”
   
   
      Il-Paragrafi 7.4. sa 7.4.3, jiġu emendati biex jaqraw:
   
      “7.4.   Il-vetturi li jaħdmu b’power train elettrika ibrida
      L-approvazzjoni tat-tip tista' tiġi estiża għal vetturi ta' l-istess tip jew ta' tip differenti li jiddifferixxu fil-karatteristiċi ta' l-Anness 4 li ġejjin jekk l-emissjonijiet ta' CO2 u l-konsum ta' enerġija elettrika mkejlin mis-servizz tekniku ma jeċċedux il-valur ta' approvazzjoni tat-tip b'aktar minn 4 fil-mija għal vetturi tal-kategorija M1 u 6 fil-mija għal vetturi tal-kategorija N1:
      
                  7.4.1.
               
               
                  Il-massa referenzjali.
               
            
                  7.4.2.
               
               
                  Il-massa massima awtorizzata.
               
            
                  7.4.3.
               
               
                  It-tip ta’ qafas:
                  
                              (a)
                           
                           
                              għal M1: vettura saloon, hatchback, station wagon, coupé, convertible, ta' diversi użi (4)
                           
                        
                              (b)
                           
                           
                              għal N1: trakk, vann.”
                           
                        
            
   Jiddaħħlu l-paragrafi ġodda 7.5 sa 7.6.3., biex jaqraw:
   
      “7.5.   Estensjoni ta' l-approvazzjoni ta' vetturi tal-kategorija N1 fi ħdan familja, jekk imħaddma b'magna ta' kombustjoni interna biss jew b'power train elettrika ibrida
      
               
                  7.5.1.
               
               
                  Għal vetturi tal-kategorija N1 li huma approvati bħala membri ta' familja ta' vetturi li jużaw il-proċedura fil-paragrafu 7.6.2, l-approvazzjoni tat-tip tista’ tiġi estiża għal vetturi ta' l-istess familja biss jekk is-servizz tekniku jistma li l-konsum tal-fjuwil mill-vettura l-ġdida ma jeċċedix il-konsum tal-fjuwil tal-vettura li fuqha jkun ibbażat il-konsum tal-fjuwil tal-familja.
                  L-approvazzjonijiet jistgħu jiġu estiżi wkoll għal vetturi li:
                  
                              (a)
                           
                           
                              huma sa 110 kg itqal mill-membru tal-familja ttestjat, sakemm ma jaqbżux l-220 kg mill-eħfef membru tal-familja,
                           
                        
                              (b)
                           
                           
                              għandhom proporzjon globali ta' trażmissjoni aktar baxx minn tal-membru tal-familja ttestjat dovut biss għal bidla fid-daqsijiet tat-tajers, u
                           
                        
                              (c)
                           
                           
                              jikkonformaw mal-familja fl-aspetti l-oħra kollha.
                           
                        
            
               
                  7.5.2.
               
               
                  Għall-vetturi tal-kategorija N1 li huma approvati bħala membri ta' familja ta' vetturi li jużaw il-proċedura fil-paragrafu 7.6.3., l-approvazzjoni tat-tip tista’ tiġi estiża għall-vetturi ta' l-istess familja mingħajr ittestjar ieħor iżda dan isir biss jekk is-servizz tekniku jistma li l-konsum tal-fjuwil tal-vettura l-ġdida jkun fil-limiti magħmula minn dawk iż-żewġ vetturi fil-familja bl-inqas u bl-ogħla konsum ta' fjuwil, rispettivament.
               
            7.6.   L-approvazzjoni ta' vetturi tal-kategorija N1 fi ħdan familja, jekk imħaddma b'magna ta' kombustjoni interna biss jew b'power train elettrika ibrida
      Vetturi tal-kategorija N1 jistgħu jiġu approvati ġo familja kif imfisser fil-paragrafu 7.6.1. bl-użu ta' wieħed miż-żewġ metodi alternattivi deskritti fil-paragrafi 7.6.2 u 7.6.3.
      7.6.1.   Il-vetturi N1 jistgħu jinġabru flimkien ġo familja għall-finijiet ta' dan ir-Regolament jekk il-parametri li ġejjin huma identiċi jew fi ħdan il-limiti speċifikati:
      
                  7.6.1.1.
               
               
                  Il-parametri identiċi huma:
                  
                              (a)
                           
                           
                              manifattur u tip kif definit fl-Anness 4, punt 2.,
                           
                        
                              (b)
                           
                           
                              ċilindrata tal-magna,
                           
                        
                              (c)
                           
                           
                              tip ta' sistema ta' kontroll ta' emissjoni,
                           
                        
                              (d)
                           
                           
                              tip ta' sistema ta' fjuwil kif definit fl-Anness 4, punt 6.7.2.
                           
                        
            
                  7.6.1.2.
               
               
                  Il-parametri segwenti għandhom ikunu fil-limiti li ġejjin:
                  
                              (a)
                           
                           
                              il-proporzjonijiet globali ta' trażmissjoni (mhux aktar minn 8 fil-mija ogħla mill-aktar baxx) kif definit fl-Anness 4, punt 6.10.3.,
                           
                        
                              (b)
                           
                           
                              il-massa referenzjali (mhux aktar minn 220 kg eħfef mill-itqal),
                           
                        
                              (c)
                           
                           
                              il-parti ta' quddiem (mhux aktar minn 15 fil-mija iżgħar mill-akbar),
                           
                        
                              (d)
                           
                           
                              qawwa tal-magna (mhux aktar minn 10 fil-mija inqas mill-ogħla valur).
                           
                        
            7.6.2.   Familja ta' vetturi, kif definit fil-paragrafu 7.6.1., tista' tiġi approvata b'data ta' emissjoni tas-CO2 u konsum ta' fjuwil li jkunu komuni għall-membri kollha tal-familja. Is-servizz tekniku għandu jagħżel, għall-ittestjar, dak il-membru tal-familja li s-servizz iqis li għandu l-ogħla emissjoni ta' CO2. Il-kejl isir kif deskritt fil-paragrafu 5 u fl-Anness 6, u r-riżultati li joħorġu skond il-metodu deskritt fil-paragrafu 5.5 jintużaw bħala valuri ta' l-approvazzjoni tat-tip komuni għall-membri kollha tal-familja.
      7.6.3.   Il-vetturi li huma miġburin ġo familja kif definit fil-paragrafu 7.6.1. jistgħu jiġu approvati b'data individwali ta' emissjoni tas-CO2 u tal-konsum tal-fjuwil għal kull wieħed mill-membri tal-familja. Is-servizz tekniku jagħżel żewġ vetturi għall-ittestjar li hu jikkunsidra li għandhom l-ogħla u l-iżgħar emissjoni ta' CO2 rispettivament. Il-miżuri jiġu applikati kif inhu deskritt fil-paragrafu 5. u l-Anness 6. Jekk id-data tal-fabbrikant għal dawn iż-żewġ vetturi tkun tirrispetta l-limiti ta' tolleranza deskritti fil-paragrafu 5.5, l-emissjonijiet ta' CO2 iddikjarati mill-fabbrikant għall-membri kollha tal-familja tal-vettura jistgħu jintużaw bħala valuri ta' approvazzjoni tat-tip. Jekk id-data tal-fabbrikant ma tkunx tirrispetta l-limiti ta' tolleranza, ir-riżultati skond il-metodu deskritt fil-paragrafu 5.5 jintużaw bħala valuri ta' l-approvazzjoni tat-tip u s-servizz tekniku għandu jagħżel numru xieraq ta' membri oħra tal-familja għal testijiet addizzjonali.”
   
   
      Anness 4,
   
   
      It-titolu, jiġi emendat biex jaqra (tiddaħħal referenza ġdida għan-nota f'qiegħ il-paġna Nru (6)):
   
      “KOMUNIKAZZJONI (6)”
   
   
      Tiġi inserita nota ġdida f'qiegħ il-paġna Nru (6), biex taqra:
   
      
                  “(6)
               
               
                  Għal vetturi approvati fi ħdan familja skond il-paragrafu 7.6, din il-komunikazzjoni għandha tingħata għal kull membru individwali fi ħdan il-familja tal-vettura.”
               
            
   
      Il-punt 6.3, jiġi emendat biex jaqra (tiddaħħal referenza ġdida għan-nota f'qiegħ il-paġna Nru (7))
   
      6.3.   It-tip ta’ bodi:
      
                  6.3.1.
               
               
                  Għal M1: vettura saloon, hatchback, station wagon, coupé, convertible, ta' diversi użi (2) (7)
               
            
                  6.3.2.
               
               
                  Għal N1: trakk, vann. (2)”
               
            
   
      Tiġi inserita nota ġdida f'qiegħ il-paġna Nru (7), biex taqra:
   
      
                  “(7)
               
               
                  Kif iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (TRANS/WP.29/78/Rev.1/Amend.2).”
               
            
   
      Il-punt 7, jiġi emendat biex jaqra:
   
      7.   Valuri ta' l-approvazzjoni tat-tip.”